== Uafhængighed og krige ==
=== Uafhængighedserklæringer og første krig ===
Sydossetien var i sovjettiden en autonom [[Sovjetunionens oblaster|oblast]] i [[Georgiske SSR]]. Den [[10. november]] [[1989]] besluttede ledelsen af Den sydossetiske autonome region at omdanne oblasten til en autonom republik. Den øverste sovjet for Georgiske SSR anså beslutningen som forfatningsstridig, og der opstod uroligheder i området. Den [[20. september]] 1990 erklærede Sydoosetien atter uafhængighed af Georgiske SSR og anmodede om optagelse af Sydossetiske SSR som en del af det daværende [[Sovjetunionen]]. Georgien anerkendte fortsat ikke uafhængigheden og i januar og februar 1991 udbrød uroligheder i området, da Georgien med magt søgte af kontrollere området, hvilket ledte til [[Krigen i Sydossetien (1991-1992)]]. I 1991 opstod en række juridiske spørgsmål internt i Sydossetien bl.a. som følge af Georgiens erklærede uafhængighed af Sovjetunionen, og Sovjetunionens efterfølgende opløsning. Der blev således atter den 21. december 1991 vedtaget en uafhængighedserklæring for Republikken Syossetien. Den 19. januar 1992 blev afhodt en folkeafstemning i Sydossetien, hvor befolkningen med 98% af stemmerne stemte for en uafhængighed af Republikken Sydossetien og en optagelse i den Russiske Føderation. Folkeafstemningen blev dog boykottet af den georgiske del af befolkningen.<ref>{{cite web|url=http://www.geopolitics.ru/2014/01/nepriznannye-gosudarstva-yuzhnaya-osetiya/|title=Unrecognized states: South Ossetia|language=ru|date=2014-01-28}}</ref>
Jura Folkeret Mellemmenneskelige_forhold